OpenLLM-France/wikimedia huggingface dataset:
# Thynnichthys

Thynnichthys és un gènere de peixos de la família dels ciprínids i de l'ordre dels cipriniformes.

## Taxonomia

* Thynnichthys cochinensis (Günther, 1876)
* Thynnichthys polylepis (Bleeker, 1860)
* Thynnichthys sandkhol (Sykes, 1839)
* Thynnichthys thynnoides (Bleeker, 1852)
* Thynnichthys vaillanti (Weber & de Beaufort, 1916)

## Referències

* ↑ The Taxonomicon (anglès)
* ↑ Bleeker, P. 1860. De visschen van den Indischen Archipel, Beschreven en Toegelicht. Deel II. també:Ichthyologiae Archipelagi Indici Prodromus, Auct., Volum II. Cyprini. Ordo Cyprini. Karpers. Acta Soc. Sci. Indo-Neerl. v. 7 (N. S., v. 2): 1-492 + i-xiii.
* ↑ Sykes, W. H. 1839. On the fishes of the Deccan. Proceedings of the Zoological Society of London. 1838 (pt 6): 157-165.
* ↑ Bleeker, P. 1852. Diagnostische beschrijvingen van nieuwe of weinig bekende vischsoorten van Sumatra. Tiental I - IV. Natuurkd. Tijdschr. Neder. Indië v. 3: 569-608.
* ↑ Weber, M. & L. F. de Beaufort. 1916. The fishes of the Indo-Australian Archipelago. III. Ostariophysi: II Cyprinoidea, Apodes, Synbranchi. E. J. Brill, Leiden. Fish. Indo-Aust. Arch. v. 3: i-xv + 1-455.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
# Corrent d'Angola

El corrent d'Angola és un corrent superficial oceànic temporal. És una extensió del Corrent de Guinea, que flueix prop de la costa occidental d'Àfrica.
La direcció del corrent oceànic és de nord (Latitud 5ºN) vers el sud-est de l'Atlàntic (20º S). El corrent es desenvolupa just a sota de la superfície al llarg de la costa d'Angola i forma la part oriental d'un remolí marítim limitat a la badia de Guinea, on la capa superior a 100 m està fortament influïda per l'aigua del Contra Corrent Equatorial i limitada al sud pel corrent de Benguela. Les capes més profundes s'alimenten en major mesura amb aigua del nord de l'equador. És fortament influït pel Contra Corrent Equatorial i a la cara sud, pel Corrent de Benguela.
Se sap que ha creat efectes similars en la surgència marítima al de El Ninyo tot i que el seu efecte és més feble.
A aproximadament 15 ° S, el Corrent d'Angola que flueix cap al sud convergeix amb el Corrent Benguela que flueix cap al nord per formar el Front Angola-Benguela.

## El Corrent d'Angola com a part oriental del Gir Oceànic Atlàntic Sud

El Corrent d'Angola en tenir un caràcter discontinu en el temps i amb un retorn cap al nord, que queden molt a prop de la costa africana no tenen participació directa en el Gir Oceànic. Aquest paper pertany més als corrents de Guinea, de Benguela i el Circumpolar Àrtic, tal com es pot veure a la figura d'aquest paràgraf.

## Vegeu també

* Corrent oceànic
* Girs oceànics

## Referències

* 1 2 «The Angola Current» (en anglès). Rosenstiel School of Marine and Atmospheric Science, 2004. [Consulta: 7 desembre 2018].
# Xavier Cucurella i Esteve

Xavier Cucurella i Esteve (Barcelona, 17 de desembre de 1954) és un ex-pilot de trial català que destacà en competicions estatals durant la dècada de 1970. El 1972, essent encara un pilot júnior, guanyà el Campionat de Catalunya.

## Palmarès

| Any | Motocicleta | C. del Món | C. d'Espanya |
| 1973 | Bultaco | - | 5è |
| 1974 | Bultaco | 22è | 2n |
| 1975 | Bultaco | 18è | 3r |
| 1976 | Bultaco | 22è | 3r |
| 1977 | Bultaco | - | 6è |
| 1978 | Bultaco | - | 10è |
| 1979 | Bultaco | - | 16è |
| 1980 | Bultaco | - | 32è |
* ↑ Fins al 1974 el Campionat era d'Europa, i a partir de 1975 va passar a anomenar-se Campionat del Món

## Referències

* ↑ «The rider... Cucarella Javier» (en anglès). trialonline.org. [Consulta: 4 gener 2020].
* ↑ Linati Bigas, Alejandro. «Competiciones y campeonatos». A: Iniciación al Moto-Cross, Trial y Todo-Terreno (en castellà). Barcelona: Editorial De Vecchi, SA, 1975, p. 105. ISBN 84-315-12210.

## Enllaços externs

* Entrevista a Xavier Cucurella al web Todotrial de setembre del 2020 (castellà)
# Vadianus

Vadianus (Sankt Gallen, 1484 — 1551) és el nom llatinitzat de l'humanista i reformador suís Joachim von Watt.
Va ser poeta, metge, burgmestre, professor i rector de la Universitat de Viena. Va publicar diversos textos d'autors llatins, especialment Ovidi i Plini el Vell. Va ser un seguidor de Zwingli i Berchtold Haller la doctrina dels quals promocionà a Zúric i Viena. Va escriure una crònica dels abats de Sankt Gallen i una història dels reis francs.

## Referències

* ↑ «Vadianus». Gran Enciclopèdia Catalana. Barcelona: Grup Enciclopèdia Catalana.
# Aman Barfull i Puig

Aman Barfull i Puig (Viladrau, 25 d'abril de 1954) és un antic pilot i promotor català vinculat al món de l'automobilisme.
El 1980 compartí cotxe amb el copilot Josep Autet. Guanyà el trofeu Volant RACC (1981). Enginyer de formació, actualment compagina els càrrecs de director esportiu del Reial Automòbil Club de Catalunya, director del Ral·li de Catalunya i president de la Comissió de Ral·lis de la Federació Internacional d'Automobilisme.

## Referències

* ↑ «Aman Barfull Puig». enciclopedia.cat. GEC - Enciclopèdia de l'esport català. [Consulta: 9 febrer 2016].
* ↑ Vilanova, Oriol; Cassart, Josep. «1981. Participación de Aman Barfull». A: La Pujada. 59/89. 30 años de la carrera en cuesta de Sant Feliu de Codines (en castellà). Caldes de Montbui: GT Cult, setembre 2014, p. 167. ISBN 9788461716227.
* ↑ Molina. «Aman Barfull: “Vaig plegar d'una central nuclear per organitzar ral·lis”». ara.cat. Ara, 22-08-2014. [Consulta: 9 febrer 2016].
# Thynnichthys polylepis

Thynnichthys polylepis és una espècie de peix cipriniforme de la família dels ciprínids.

## Morfologia

Els mascles poden assolir els 18 cm de longitud total.

## Distribució geogràfica

Es troba a Sumatra i Borneo.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993 Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R. 1989 The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Musaranya lunar

La musaranya lunar (Sylvisorex lunaris) és una espècie de mamífer de la família de les musaranyes. Viu a Burundi, Ruanda i Uganda. El seu hàbitat natural són els montans humits subtropicals o tropicals.
# Saliha Şahin

Saliha Şahin (Ankara, 5 de novembre de 1998) és una jugadora de voleibol turca. Va començar a jugar voleibol professional al Karayollarıspor. Tot i que va signar un contracte amb l'Eczacıbaşı, el 2018, el seu nou club va cedir-la al Karayollarıspor per una temporada més, fins al 31 de maig de 2019, per guanyar experiència. Şahin també ha jugat a les seleccions nacionals de Turquia infantil, juvenil i junior. Va guanyar una medalla d'or al mundial amb la selecció sub-23. La seva germana, Elif Şahin, també es jugadora de voleibol i és integrant de l'equip A de la selecció nacional turca.

## Referències

* ↑ http://www.olimpiyatkomitesi.org.tr/Sporcu-Detay/9742
* ↑ https://tvf-web.dataproject.com/CompetitionTeamDetails.aspx?TeamID=229&ID=31
* ↑ https://www.eczacibasisporkulubu.org.tr/Haber/saliha-elif-sahin-kardesler-eczacibasinda Arxivat 2019-07-26 a Wayback Machine.
* ↑ http://www.tvf.org.tr/mobil/2019-sezonu-bayan-milli-takimi-genis-kadrosu-belli-oldu/
* ↑ http://www.tvf.org.tr/milli-takimlar/a-bayan-milli-takimimiz-sezonu-acti/

## Enllaços externs

* Video de Saliha Şahin Arxivat 2019-07-26 a Wayback Machine.
# Consumidor final

En economia i comerç, consumidor final (també dit usuari final, per traducció del vocable anglès end-user) es defineix com la persona que realment utilitza un producte. El consumidor final difereix del client, que pot comprar el producte però no necessàriament consumir-lo; per exemple, en el cas de la roba infantil, un pare pot comprar peces com client d'un establiment però el consumidor final és el xiquet.
En els contractes, el terme consumidor final vol indicar que no s'està parlant d'un revenedor del producte sinó de l'última persona que ho va a posseir. Des d'aquesta perspectiva, el pare que va comprar la roba de xiquet seria el consumidor final i la tenda una no-consumidora final.
En matèria tributària, el consumidor final és qui haurà de suportar el gravamen de l'IVA (Impost al Valor Agregat o Impost sobre el Valor Afegit), degut al fet que aquest és un impost de translació, que el seu fet imposable és el consum.
En tecnologia de la informació, els consumidors finals no són "clients" en el sentit habitual, doncs solen ser empleats del client.

## Referències

* ↑ Dictionary of Computer and Internet Terms. 8. Hauppauge: Barron's Educational Series, 2003, p. 171. ISBN 978-0764121661. OCLC 50480181. «the person ultimately intended to use a product»
* ↑ Chrissis, Mary Beth; Konrad, Mike; Shrum, Sandy. CMMI for Development: Guidelines for Process Integration and Product Improvement. Upper Saddle River: Addison-Wesley, 2011, p. 581. ISBN 9780321711502. OCLC 884168009.

## Vegeu també

* Màrqueting
* Consumidor
* Client
# Vadharava

Vadharava fou un estat tributari protegit de l'agència de Kathiawar, presidència de Bombai.
Kanyaji, fundador de la casa de Morvi, va deixar 8 fills:
* Kumar Shri Tejmalji Kanyaji, premort
* Thakur Sahib Aliaji Kanyaji, successor a Morvi
* Kumar Shri Bhimji Kanyaji de Gugan, va rebre els pobles de Jetpur al riu Machhu i Sultanpur a Morvi.
* Kumar Shri Lakhaji Kanyaji, va rebre Lakadia, Nagdavas, Gharana i Bahadurgadh a Morvi, Manaba a Vagad, i altres pobles.
* Kumar Shri Raysangji Kanyaji de Kumbharia (a Vagad).
* Thakur Saheb Modaji Kanyaji, va rebre Malia, Khakhrechi i Vadharava a Macchu Kantha i el poble de Vandhya i l'àrea de Bhimadevka de Fulpara-Sikarpur a Vagad
* Kumar Shri Ranmalji Kanyaji de Kumbharia (Machhu) i Laliana (Vagad)
* Kumar Shri Ramsangaji Kanyaji de Jangi (Vagad).
Modaji Kanyaji es va fer independent però va tenir la seva capital a Vadharva i només un delegat a Malia. Quan Kanoji va morir la successió a Malia la va recollir el seu germà Nathaji (que tenia Wandhia), mentre els fills de Madoji van conservar Vadharva o Vadharava. Aquest principat es va fraccionar en quatre parts amb un germà amb dos cinquenes parts i els altres una cinquena cadascun.

## Referències

* genealogia Arxivat 2009-05-23 a Wayback Machine.
# Amana (divisió administrativa)

L'amana (àrab: أمانة, amāna) és un terme àrab usat per a ‘alcaldia’ o ‘consell municipal’, especialment per a la de les capitals, com en els casos de Bagdad, Amman, la Meca o Sanà. A l'Aràbia Saudita tenen la condició d'amana els municipis que són capital de muhàfadha o governació. El cap d'una amana és l'amín, ‘alcalde’.

## Referències

* 1 2 Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أمن". ISBN 978-84-412-1546-7.
# Test Barcelona

El test Barcelona (TB) és una bateria de proves neuropsicològiques, el primer instrument neuropsicomètric desenvolupat a Espanya, per a mesurar quantitativament l'estat cognitiu per exemple sobre l'esquizofrènia i l'Alzheimer. L'any 1977 es va publicar la seva versió abreujada.
L'estructura del TB és en part similar a la del test de Boston per al diagnòstic de l'afàsia:les proves s'agrupen en àrees funcionals, els resultats s'expressen en percentils i s'estableix un perfil clínic en el qual es poden avaluar les qualitats afectades i preservades, el Test Barcelona inclou, a més, una diferenciació en 41 subtests de puntuacions directes (correcte enfront de no correcte) i puntuacions en las quals es considera el temps emprat en les respostes pel pacient.

## Referències

* UAB
* Psiquiatria.com
* Usal.es Arxivat 2012-10-10 a Wayback Machine.
# Mur al carrer de la Mare de Déu dels Àngels (Vic)

El Mur al carrer de la Mare de Déu dels Àngels és una obra de Vic (Osona) protegida com a Bé Cultural d'Interès Local.

## Descripció

És un element arqueològic apreciable des de la superfície que actualment forma part de l'edifici i construcció actual o que per ell mateix té una entitat suficient per significar un espai. En tots els casos contribueix a valorar degudament l'edifici o espai on és emplaçat i té un indubtable interès històric i testimonial.

## Referències

* ↑ «Mur al carrer de la Mare de Déu dels Àngels». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 octubre 2017].
# Salvador Artigues

Salvador Artigues (Mallorca, ? - 30 de març de 1752) va ser un catedràtic de filosofia i lul·lista.
Catedràtic de filosofia a la Universitat Lul·liana, va ser mestre d'Antoni Ramon Pascual. L'any 1725 era diaca i doctor en filosofia i en teologia. El 1726 ja era sacerdot. Fou rector d'Artà i va ser elegit canonge penitencier el 12 d'abril de 1743. Va morir el 30 de març de 1752. Com a lul·lista és considerat un representant de la tendència universitària conservadora.

## Obres

* Logica brevis iuxta mentem Beati Raimundi Lulli (1725)
* Logica magna iuxta mentem Beati Raimundi Lulli (1726)
* Philosophiae naturalis tractatus iuxta menten Beati Raimundi Lulli (1726)

## Referències

* ↑ Trias Mercant, Sebastià. «Artigues, Salvador». A: Diccionari d'escriptors lul·listes. Palma: Universitat de les Illes Balears, 2009, p. 105. ISBN 978-84-8384-089-4 [Consulta: 6 gener 2020].
* ↑ «Artigues, Salvador». A: Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 247. ISBN 84-8661702-2.
# Hospital Central

Hospital Central (anteriorment Línea Roja) és una sèrie de televisió espanyola que seguia les vides personals i professionals del fictici Hospital Central de Madrid. Telecinco estrenava els nous episodis que dues setmanes més tard són repetits pel canal FDF. AXN va repetir les anteriors temporades.
La sèrie va començar l'any 2000, el 2007 es va convertir en la sèrie de més durada en la televisió espanyola superant 7 vidas, El seu record d'audiència és de 6.527.000 espectadors (35,3% share) el 25 de gener de 2005. i es va tancar en 27 de desembre de 2012.
Al març de 2007, a punt de començar la tretzena temporada de la sèrie, va rebre el seu primer TP d'or a la millor sèrie espanyola. Canal Català emetia capítols d'aquesta sèrie doblats al català.

## Referències

* ↑ «De ‘Hospital Central' a ‘Velvet’: series que cambiaron su nombre (sin avisar)». Arxivat de l'original el 2014-09-11. [Consulta: 7 setembre 2014].
* ↑ «Las ocho vidas de 'Hospital Central'» (en castellà). El Mundo. [Consulta: 19 gener 2013].
* ↑ «Récord de audiencia de Hospital Central». Arxivat de l'original el 2009-01-22. [Consulta: 19 gener 2013].
* ↑ Hospital Central' se despide para siempre de Telecinco tras 300 episodios y más de 12 años en antena
* ↑ «Canal Català emite 'Hospital Central' en catalán» (en castellà). El País, 04-02-2008. [Consulta: 30 abril 2010].
# Villiers-sur-Marne

Villiers-sur-Marne és un municipi francès, situat al departament de la Val-de-Marne i a la regió de l'Illa de França. L'any 1999 tenia 26.632 habitants.
Forma part del cantó de Villiers-sur-Marne i del districte de Nogent-sur-Marne. I des del 2016, de la divisió Paris-Est-Marne et Bois de la Metròpoli del Gran París.

## Fills il·lustres

* Yves Henri Chardon (1902-2000), violoncel·lista i director d'orquestra.
# Vader

* Per a altres significats, vegeu «Darth Vader».
Vader és un grup de death metal d'Olsztyn, Polònia fundat el 1986. És un dels grups capdavanters del death metal europeu, una tradició estilística que es distingeix clarament de la del death metal nord-americà. No obstant això, tenen una marcada influència dels nord-americans Morbid Angel. El nom del grup prové del personatge Darth Vader de La Guerra de les Galàxies.

## Història

Malgrat que el grup començà la carrera el 1986, no editaren la primera maqueta, Morbid Reich, fins al 1990. Fou una fita remarcable per ser una producció de qualitat feta darrere el teló d'acer i perquè assolí la xifra de 10,000 còpies venudes. De fet, és una de les maquetes més exitoses de la història del heavy metal. Les peces de Morbid Reich aparegueren el 1993 en llur primer disc, The Ultimate Incantation, editat per Earache Records. El segon disc, De Profundis, es publicà el 1995 i és considerat la creació més reeixida del grups i una de les obres cabdals del death metal a nivell mundial. A continuació editaren un disc de versions, Future of the Past, i Black to the Blind, publicats respectivament el 1996 i el 1997. El 1998 signaren un contracte amb Metal Blade Records, gràcies al qual el maig de 2000 publicaren el quart disc, Litany. Els següents discos, Revelations (2002) i The Beast (2004), resultaren tal vegada menys inspirats que els anteriors. L'agost de 2005, el bateria Krzysztof "Doc" Raczkowski, morí a causa d'un càncer amb 35 anys. El 5 de setembre de 2006 publicaren llur setè àlbum d'estudi, Impressions in Blood.

## Discos d'estudi

* The Ultimate Incantation (1993)
* De Profundis (1995)
* Black to the Blind (1997)
* Litany (2000)
* Revelations (2002)
* The Beast (2004)
* Impressions in Blood (2006)
* Necropolis (2009)
* Welcome to the Morbid Reich (2011)
* Tibi et Igni (2014)
* The Empire (2016)
* Solitude in Madness (2020)

## Referències

* ↑ «Vader - Pàgina oficial». Biografia.
* ↑ «Kinofilia» (en polonès). Entrevista amb Piotr Wiwczarek. Arxivat de l'original el 2006-05-03. «Piotr Wiwczarek: Of course, Darth Vader was our inspiration: a mysterious, brutal, full of dark, intelligent, bitter, but sometimes romantic character. Just as music we play.»

## Enllaços externs

* Vader - Lloc web oficial
* Vader a MySpace
* Crítiques i entrevistes a Chronicles of Chaos
# Amamoorita

La amamoorita és un mineral de la classe dels silicats que pertany al grup de la lawsonita. Rep el nom de la mina mina Amamoor, a Austràlia, la seva localitat tipus.

## Característiques

La amamoorita és un silicat de fórmula química CaMn$^{2+}$₂Mn$^{3+}$(Si₂O₇)O(OH). Va ser aprovada com a espècie vàlida per l'Associació Mineralògica Internacional l'any 2018, sent publicada l'any 2019. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66937.

## Formació i jaciments

Va ser descoberta a la mina Amamoor, a l'Amamoor Creek de la regió de Gympie (Queensland, Austràlia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Amamoorite» (en anglès). Mindat. [Consulta: 9 març 2022].
* ↑ Townend, R., Grey, I. E., Mumme, W. G., Kampf, A. R., Roberts, M. P., Gable, R. W., & Dale, R. «Amamoorite, CaMn 2+ 2 Mn 3+ (Si 2 O 7)O(OH), is a new ilvaite-related mineral from the manganese deposits at Mary Valley, near Gympie in southeastern Queensland». Australian Journal of Mineralogy, 20, 2, 2019 [Consulta: 11 octubre 2022].
# The Miracle Woman

The Miracle Woman (1931) és una pel·lícula de Columbia Pictures sobre una predicadora (Barbara Stanwyck) –en un paper inspirat en Aimee Semple McPherson–, i un cec enamorat d'ella (David Manners). Dirigida per Frank Capra, és la segona de les seves cinc col·laboracions amb Barbara Stanwyck. Està basada en l'obra de John Meehan i Robert Riskin Bless You, Sister.

## Argument

Florence Fallon (Barbara Stanwyck) està furiosa quan al seu pare, pastor de l'església durant molts anys, l'acomiaden per fer lloc a un home més jove. Li diu a la congregació el que ella pensa de la seva ingratitud. El seu discurs, amarg i apassionat, impressiona a Bob Hornsby (Sam Hardy), i aquest la convenç perquè sigui una falsa predicadora, demanant donacions i estafant a crèduls. Acaba tenint seguidors per tot el país. Llavors coneix al cec John Carson (David Manners), s'enamora i tota la farsa s'enfonsa.

## Repartiment

* Barbara Stanwyck - Florence Fallon
* David Manners - John Carson
* Sam Hardy - Bob Hornsby
* Beryl Mercer - Mrs. Higgins
* Russell Hopton - Bill Welford
* Charles Middleton - Simpson
* Eddie Boland - Collins
* Thelma Hill - Gussie

## Referències

* ↑ «The Miracle Woman (1931)». The New York Times. Arxivat de l'original el 16 de febrer 2013. [Consulta: 31 gener 2013].

### Bibliografia

* Capra, Frank. The Name Above the Title: An Autobiography. Nova York: Macmillan, 1971, p. 130–134. ISBN 978-0306807718.
* McBride, Joseph. Frank Capra: The Catastrophe of Success. Nova York: Simon and Schuster, 1992, p. 228–230. ISBN 978-0671734947.
# Més fort que les paraules

Més fort que les paraules o Més enllà de les paraules (títol original en anglès, Louder Than Words) és una pel·lícula dramàtica del 2013 dirigida per Anthony Fabian i escrita per Benjamin Chapin. Protagonitzada per Timothy Hutton, David Duchovny i Hope Davis, la pel·lícula se centra en una parella, en John (David Duchovny) i la Brenda (Hope Davis), que intenten fer front a la mort de la seva filla Maria (Olivia Steele-Falconer). Es va basar en esdeveniments que van portar a la fundació del Maria Fareri Children's Hospital a Valhalla (Nova York). S'ha doblat al català oriental amb el títol de Més fort que les paraules, i al valencià amb el nom de Més enllà de les paraules.
La producció de la pel·lícula es va aturar durant una setmana el 2012 a causa de les conseqüències de l'huracà Sandy.

## Sinopsi

Després de la mort inesperada de la seva filla, una parella treballa per construir un hospital infantil d'última generació on les famílies són benvingudes al procés de curació.

## Rebuda

La pel·lícula es va estrenar l'11 d'octubre de 2013 al Festival Internacional de Cinema de Hamptons i va rebre crítiques diverses. Ben Kenigsberg de The New York Times va criticar el to i va assegurar que no feia justícia als esdeveniments reals. Mark Jenkins de The Washington Post va ser igualment crític amb les opcions.

## Referències

* ↑ «Louder Than Words». Rotten Tomatoes.
* ↑ «Més fort que les paraules». ésAdir. [Consulta: 12 març 2023].
* ↑ «Més enllà de les paraules». À Punt, 11-03-2023. [Consulta: 12 març 2023].
* ↑ «To Honor a Teenage Girl's Memory». , 31-07-2014.
* ↑ «‘Louder Than Words’ movie review: A powerful loss that doesn’t resonate». [Washington, D.C.], 31-07-2014.
# Corredor de l'Índia

El corredor de l'Índia (Cursorius coromandelicus) és una espècie d'ocell de la família dels glareòlids (Glareolidae) que habita deserts, planures i terres de conreu del Pakistan, Índia i Sri Lanka.